RESOLUCIÓN do 12 de decembro de 2007 pola que se modifican as resolucións do 8, 13 e 15 de novembro de 2007 (Diario Oficial de Galicia do 19, 21 e 23 de novembro, respectivamente) pola que se adxudican as subvencións correspondentes ás tecnoloxías de recursos enerxéticos e mineiros (REM), medio rural (MRU) e biomedicina e ciencias da saúde (CSA) dos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite), convocadas na Orde do 26 de abril de 2007 (Diario Oficial de Galicia do 15 de maio), modificada pola Orde do 15 de outubro de 2007 (Diario Oficial de Galicia do 28 de outubro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 19/12/2007

Por Orde do 26 de abril de 2007 (DOG do 15 de maio) establécense as bases para a concesión, en réxime de concorrencia competitiva, das subvencións correspondentes aos programas sectoriais de investigación aplicada, PEME I+D e I+D suma do Plan Galego de Investigación, Desenvolvemento e Innovación Tecnolóxica (Incite), e procédese á súa convocatoria para o ano 2007. A mencionada convocatoria establece que os programas están dirixidos a diferentes tecnoloxías sectoriais entre as que figuran a de recursos enerxéticos e mineiros (REM), medio rural (MRU) e biomedicina e ciencias da saúde (CSA). Por resolucións do 8, 13 e 15 de novembro de 2007 (DOG do 19, 21 e 23 de novembro) adxudicáronse as mencionadas axudas.
Ao producirse erros na valoración económica das solicitudes financiadas e existindo crédito axeitado e suficiente, unha vez resolta a convocatoria correspondente ao ano 2007, e tendo en conta as propostas elaboradas polas correspondentes comisións de selección, esta consellería
RESOLVE:
Primeiro.-Modificar a distribución do importe das anualidades das axudas concedidas nas resolucións do 8, 13 e 15 de novembro de 2007, para a realización de proxectos de investigación aplicada de equipos de investigación de universidades, organismos públicos de investigación e centros públicos de investigación da Comunidade Autónoma de Galicia, aos proxectos que se indican no anexo desta resolución correspondentes aos procedementos IN 825G, IN 825D e IN 825H.
Os proxectos incluídos no anexo que así o indican están cofinanciados nun 75% con fondos Feder e nun 25% con FCI na anualidade correspondente ao ano 2007.
Segundo.-Para poder percibir as axudas correspondentes será preciso presentar, na data límite do 20 de decembro de 2007, a documentación indicada no artigo 6 do anexo I da Orde do 26 de abril de 2007 (DOG nº 93, do 15 de maio).
Terceiro.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Innovación e Industria no prazo dun mes contado a partir do día seguinte ao da publicación desta resolución no Diario Oficial de Galicia, ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de decembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "24400D008P018.PDF"